[ca] Aquesta tesi doctoral sorgeix de la necessitat d'aprofundir en el coneixement de les mobilitats dels visitants, entendre les decisions que configuren el seu comportament espacio-temporal i identificar i explorar els efectes que les seves mobilitats tenen sobre les destinacions urbanes. La tesi es desenvolupa entorn a quatre objectius específics que s'emmarquen en l'àmbit de recerca relacionat amb el seguiment de l'activitat dels visitants en destinacions turístiques urbanes. Cadascun d'aquests objectius es desenvolupa en cadascun dels articles científics que conformen aquesta tesi doctoral, publicats tots ells en revistes de revisió per parells. El primer article es proposa com a objectiu identificar els factors, relacionats amb el perfil socioeconòmic dels turistes i amb les característiques de la seva estada, que determinen la selecció d'opcions de transport i mobilitat sostenible per moure's per la destinació urbana. El segon article pretén analitzar i comprendre com afecta el comportament espacio-temporal dels turistes en els seus patrons de consum econòmic i, per tant, en la generació d'ingressos per a l'economia local. El tercer article es proposa analitzar la influència de l'espai urbà sobre la forma en què els visitants es desplacen per la destinació. I finalment, el quart article té per objectiu reconstruir trajectòries i/o fluxos espacio-temporals a partir de dades geolocalitzades de les xarxes socials per tal de detectar patrons de mobilitat dels visitants de destinacions urbanes. Les fonts de dades i els mètodes utilitzats per complir amb els objectius de partida són diverses. En aquest sentit, la tesi aporta també una àmplia radiografia dels pros i les contres de les diferents fonts de dades disponibles per a l'anàlisi de les mobilitats dels visitants en destinacions turístiques.

[en] This dissertation arises from the need to deepen the knowledge of the mobility of visitors, understand the decisions that shape their spatiotemporal behaviour and identify and explore the effects that their mobility has on urban destinations. The thesis is developed around four specific objectives that fall within the scope of visitor tracking research, and that are developed in each of the scientific articles, all of them published in peer-reviewed journals, that make up this thesis. The first article aims to identify the factors, related to the socioeconomic profile of tourists and the characteristics of their stay, that determine the selection of sustainable transport and mobility options to move within the urban destination. The second article aims to analyse and understand how the visitors' spatiotemporal behaviour affects their patterns of economic consumption and, therefore, the generation of income for the local economy. The third article aims to analyse the influence of the built environment on the visitors' mobilities at destination. And finally, the fourth article aims to reconstruct trajectories and / or spatiotemporal flows from geolocated data obtained from social networks in order to detect visitors' mobility patterns at urban destinations. The data sources and methods used to meet the objectives are multiple. In this sense, the thesis also provides an extensive x-ray of the pros and cons of the different data sources available for the analysis of visitors' mobilities in tourist destinations.